**Almud:Tasnalmudt**

**Tamsirt 1:amezruy n tesnalmudt**

## Amezruy n tesnalmudt

Awal tasnalmudt yeddes s sin n wawalen : *tussna+lmed*, tessegzay-d amek? D acu ara yesselmed uselmad deg tneɣrit.

Ma d awal *didactique:* yekka-d seg wawal *agriki Didaktitos*. Deg tallit talemmast (15°S.) yella yettusemras d arbib akken ad d-yemmel yiwet *n tewsit n tmedyazt. Iswi n tmedyazt-a d asegzi n kra n tmussni yerzan timussniwin n kra n tussna neɣ n kra n tfakust.*

Deg tefransist yeqqim yettusmras d arbib, yella yettusexdem i wayen akk i d-*iccudden ɣer uselmed.*

Ma d asemres n **yisem “didactique”** iban-d i tikelt tamezwarut deg usegzawal n **Robert** 1955 akked usegzawal n **Littré** 1960, ila anamek” *taẓuri n uselmed”.*

Syin akkin deg **l’Encyclopedie Universalis** 1968 *D. Lacombe* yessegza-t-id akka : “*d tarrayt neɣ s wudem usdid d tasleḍt n wayen akk yerzan aselmed”. yerna-d: “Ma d tura awal n “didactique” yettusemras s agdawal n tsensegmit neɣ n uselmed”.*

**Tamawt:** ma nger tamawt ad d-naf deg tazwara ur semgarden ara gar sna n tangayin-a: tasnalmudt akked tsensegmit. Lant assaɣ d ameqqran gar-asent acku i snat rzant aselmed. Maca deg tilawt yella umgired gar-asent.

## Amgired gar: tasensegmit/ tasnalmudt

**2.1.Tasensegmit**

Deg tmaziɣt yekka-d seg *tussna+ gmu* ( sgem) i d-yessegzayen *tikti n urebbi n umeẓyan d useḥbiber fell-as segmi ara d-ilal.*

Ma deg tefransist: awal **pédagogie** yekka-d seg sin n wawalen igrikiyen:

*paidos : enfant ( aqcic).*

*+agein(agogie): conduire, siweḍ, nher...*

***Tamawt:***pédagogue: esclave qui conduit un enfant à son maitre puis celui du precepteur.

Ma nerra tamawt anagar ɣer umaḍal aɣurbiz, tasensgmit terza tarrayt s yezmer uselmad ad yesseddu tineɣrit neɣ ad yesselmed. S wawal-nniḍen d tamussni n uselmad deg wayen yerzan assaɣen-is d yinelmaden. Tura tasensegmit terra terza assaɣen gar uselmad d yinelmaden d wassaɣen gar yinelmaden gar-asen.

## 2.2. Tasnalmudt

Tasnalmudt terza srid sin yiferdisen:

**- agbur** : d acu ara nesselmed?

**- tarrayt**: amek ara nesselmed?

Anamek n wannect-a: amek ara d-yili usebdded d usuddes d uneqqel n yigburen akken ad ten-nesselmed. D acu n tarrayt ara nawi akken ad d-nesbedd seg tmussni tussnant tamussni ara nesselmed.

J-F. Halté, 1992\* yefka-d agzul ɣef uzgar ( uɛeddi) seg tsensegmit ɣer tesnalmudt akka: “*Almi d iseggasen n* ***80,*** *imeskar n unnar n usegmi llan qqaren akken ma llan* ***tasensegmit*** *n tefransist deg wayen yerzan uguren d uselmed n tanga-ya. Syin akin, qqaren* ***tasensegmit akked tasnalmudt****. Ma d tura simmal qqaren* ***tasnalmudt*** *n tefransist”.[[1]](#endnote-1)*

Ɣef waya ad negzu tasensegmit d tesnalmudt lant assaɣ gar-asent i snat llant akken ad ɛiwnent aselmad deg useddu n tegnit n ulmad. Seg useggas n 1986, tella-d temlilit n Namur ( Belgique) ideg d-tebda tifulment n tesnalmudt, tuɣal yal yiwet d taɣult tilellit ɣef tayeḍ.

**Tilisa n yal yiwet**

|  |  |
| --- | --- |
| **Tasnalmudt** | **tasensegmit** |
| * -tla assaɣ d ugbur (objet), * -d taẓuri n usiweḍ n tmussni, * - d mm yiwet n tanga,( disciplinaire) | - tla assaɣ d umeskar ( sujet),  -d tigawt s yezmer unelmad ad ɣer tmusni,  -d timezgert n tanga ( transdisciplinaire) |

Azenziɣ-a i wumi qqaren **akerdis asnalmudan** yeskan-d akken iwata assaɣ gar-asent. Tamsirt

**asuddes,** asb asbeddi **tiwtilin n ulmad**

n tmusni

Aselmad. **Assaɣ asensegmi** Anelmad

Seg uzenziɣ-a ad negzu tasensegmit d tesnalmudt llant akken ad yili umtawi gar yiferdisen n ukerdis-a, yal yiwet d tagejdant, maca ur tezmir ad tili iman-is kan.

Amedya: ma aselmad yerra tamawt anagar ɣer tama (**Aselmad- Tamsirt)= ad d-ibin d win yessemrasen tarrayt tansayt.**

D wasmi M. Devalay yenna-d :” *tasnalmudt yetxemmim ɣer tmeẓla n tneɣrit ɣef tmeẓla n tmusni, ma d tasensegmit tettxemmim ɣer tmeẓla n tmusni seg tmeẓla n tneɣrit”[[2]](#footnote-1).[[3]](#endnote-2)*

## 3. Tilisa deg tesnalmudt

Annar n tesnalmudt , netta s timmad-is, yebḍa ɣef sin. Seg yidis, llan yimahilen yerzan almad n yal tamusni akken tebɣu tili tanga, wi rzan **tasnalmudt tamatut** ( didactique générale); seg yidis-nniḍen, llan yimahilen yerzan tamusni, tamusni-tigin (savoir-faire) d tmussni-tilin (savvoir-être) ara yelmed unelmad deg yiwet n tanga kan, akka am ( tusnakt, amezruy, addal...) timusniwin-a ccuddent anagar ɣer yiwet n taɣult, d ta i wumi qqaren **tasnalmudt tangayant**\* ( disciplinaire), akka am: tesnalmudt n tutlayt tayemmat, tutlayt tis snat, tutlayt taberranit

Azenziɣ-a yessemlal-d akken iwata iferdisen yerzan tasnalmudt.[[4]](#footnote-2)

**D acu ?**

Agbur

ahil

**Amek ?**

**Tarrayin +tifukstin tisensegmanin**

**tarr**

**Acuɣer ?**

iswan

**I wanwa ?**

**Uguren n tesnimant**

**Agmu**ḍ**?**

askazal

1. [↑](#endnote-ref-1)
2. *La didactique pense la logique de la classe à partir de la logique du savoir et la pédagogie pense la logique du savoir à parti de la logique de la classe.* [↑](#footnote-ref-1)
3. [↑](#endnote-ref-2)
4. GMialaret, 1987, *La psychopédagogie,* QSJ, Paris, PUF, p… [↑](#footnote-ref-2)